

Oslo, 6. oktober 2016

**Stopp hatprat og Barne-, ungdoms- og familiedirektoratet**

**ønsker velkommen til**

Ungdomskonferansen

*Sammen mot hatprat*

14. oktober 2016 kl 09.30-18.00

Emneknagg: #stopphatprat

Sentralen, Oslo

# Utkast til mål og program

Bakgrunn

Formålet med konferansen er å samle ulike ungdom fra ungdomsråd, ungdomspartier, ungdomsorganisasjoner og individuelle aktivister til en felles innsats mot hatytringer.

Mål:

1. Heve kompetansen om hatprat hos deltakere
2. Engasjere ungdom i kampen mot hatprat
3. Identifisere felles mål for en ungdomssatsing mot hatprat
4. Etablere et nasjonalt ungdomsnettverk mot hatprat

**Om konferansen**

Om du er påmeldt denne konferansen er det trolig at du selv mener at hatprat utgjør et problem. Det er et problem fordi det hindrer ungdom fra å delta i samfunnsdebatten. Det er et problem fordi det reduserer menneskeverdet til de som blir utsatt og slik svekker alles menneskerettigheter. Det kan vi ikke akseptere. Det betyr ikke at løsningen er å sensurere og hindre alle fra å ytre seg, men det betyr at vi må jobbe for å finne løsninger som styrker ytringsfriheten og skaper inkluderende offentlige rom for alle.

Konferansen er starten på en ungdomssatsing mot hatprat og hvor alle kan samle seg om en felles plattform for å bekjempe hatprat i Norge. Vi lar oss ikke skremme til taushet, men vil se på utfordringene og finne løsninger for hvordan vi kan møte disse. Vi vil delta i workshops hvor vi finner løsninger basert på egen kunnskap og erfaringer.

På konferansen vil det være mulig for alle støtte kampen mot hatprat gjennom å delta i kampanjeaktivitet. Vi avslutter dagen med konsert med Razika for å markere starten på en felles innsats mot hatprat. Takk til Razika som stiller opp pro-bono <3

**Nasjonalt ungdomsnettverk**

Konferansen avsluttes med lanseringen av et nasjonalt ungdomsnettverk mot hatytringer hvor arbeidet kan fortsette etter konferansen. Det vil være mulig å melde seg inn i forkant, der og da eller i etterkant. Nettverket vil være en lavterskel møteplass hvor ungdomsaktører kan samarbeide for å bekjempe hatprat.

Ungdomsnettverket vil bestå av organisasjoner og enkeltpersoner og kommuniserer via en mailingliste og Facebook-gruppe. Facebookgruppen er en interaktiv kanal hvor informasjon kan deles og aktuelle hatprat-problemstillinger diskuteres. På mailinglisten vil det deles oppdateringer om utvikling på hatpratfeltet, ulike muligheter for deltakelse og andre relevante arrangementer. Ikke minst vil det opplyses om kampanjeaktiviteter organisasjonene og enkeltpersonene kan delta på.

Organisasjonene vil stå listet på nettsiden med mindre man ønsker reservere seg mot dette og vi vil sende digitalt eller fysisk kampanje- og ressursmateriale til disse. Det er ønskelig å gjennomføre årlige fysiske nettverksmøter der vi kan utveksle kunnskap, erfaringer, verktøy og praksiser for å motvirke hatprat med forbehold om at vi får midler til dette.

Meld deg inn i nettverket her: <https://goo.gl/forms/8k0gcJ4xRSdpYGSf2>

**Om Stopp hatprat**

Stopp hatprat er en europeisk kampanje for menneskerettigheter og mot hatprat på nett.

Gjennom kampanjeaktiviteter, aksjoner, arrangementer og workshops ønsker vi å øke bevisstheten, heve kunnskapen og gi ungdom verktøy for å bekjempe hatprat. Blant annet har gjennom *Bookmarks*, en håndbok for forebygging av hatprat på nettet gjennom menneskerettighetsopplæring ([www.stopphatprat.no/bookmarks](http://www.stopphatprat.no/bookmarks)). Kampanjen holder videre på å utvikle en manual i hvordan lage motnarrativer til hatprat.

Les mer om kampanjen på <http://www.stopphatprat.no/om-kampanjen/>

**Om Barne-, ungdoms- og familiedirektoratet**

Barne-, ungdoms- og familiedirektoratet (Bufdir) er underlagt Barne- og likestillingsdepartementet (BLD), og er et fagorgan på områdene barnevern, barn, ungdom og oppvekst, adopsjon, familievern, likestilling og ikke-diskriminering og vold og overgrep i nære relasjoner.

Les mer om Bufdir på <https://www.bufdir.no/Om_oss/>

Utkast til program

*Med forbehold om endringer*

|  |  |
| --- | --- |
| **Tid** | **Programpost** |
| 09:00 | Registrering av deltakere |
| 09:30 | Velkommen ved konfransier **Jørgen Foss**  Bli kjent og introduksjon til Stopp hatprat-kampanjen |
|  | Hva er hatprat og hvilke konsekvenser har det?  Hvordan skal vi definere og analysere hatprat, og hva er sammenhengen mellom hatprat, menneskerettigheter og ytringsfrihet?  **Menno Ettema**, koordinator No Hate Speech Movement, Europarådet  **Eirik Rise,** kampanjerådgiver Stopp hatprat |
| 11:20 | Lunsj og mingling |
| 12:15 | Åpning ved Statsminister **Erna Solberg** og Barne- og likestillingsminister **Solveig Horne** |
| 12:35 | Hvordan opplever ungdom hatprat i dag og hva kan vi gjøre?  Samtale mellom politisk ledelse og ungdommer med ulik bakgrunn  **Erna Solberg,** Statsminister  **Solveig Horne,** Barne- og likestillingsminister  **Ingerid Salvesen,** samtaleleder, journalist og utgiver av utenrikspodcasten "Du verden!" med Christian Borch og Stig Arild Pettersen.  Ungdomspanel med **Eliana Hercz,** tidligere jødisk veiviser og samfunnsdebattant  **Marianne Knudsen,** tillitsvalgt i Norges Handikapforbund Ungdom, vinner av prisen årets funkis 2016  **Mohamed Amaleti Abdi,** frivillig i Norsk folkehjelp solidaritetsungdom, kom til Norge som enslig mindreårig asylsøker  **Omar Akhtar,** samfunnsdebattant, skeiv og muslim |
| 13:30 | Musikalsk innslag mot hatprat med **Samsaya** |
| 13:50 | Tre tiltak for å bekjempe hatprat  **Faten Mahdi Al-Hussaini,** medgrunnlegger av Just Unity, tiltak for å forebygge radikalisering og ekstremisme blant ungdom i Norge. Vinner av Bergersenprisen 2014 for sitt engasjement og sterke stemme mot ekstremisme.  **Trollfighters** og **Kari Traa,** fristilalpinist, merkevare og initativtaker til Trollfighters, en kampanje for å bevisstgjøre og ta oppgjør med nettrollene  **Jan Dabkowski,** aktivist og koordinator i den polske Stopp hatprat-kampanjen *Bez nienawiści* |
| 14.20 | Hvordan jobber Facebook for å forebygge hatprat?  **Christine Grahn**, Facebook public policy manager for Norden |
| 14:30 | Pause |
| 15:00 | Workshoper  Parallelle workshoper på ulike temaer og hatprat. Vi utforsker årsaker og konsekvenser, tiltak og løsninger. Pause underveis. |
| 17:30 | Oppsummering fra workshopene og lansering av et nasjonalt ungdomsnettverk mot hatprat |
| 18:00 | Konferansen lukkes |
| 18:15 | Konsert med **Razika** |